Document ID: 32013R0317

KOMISJONI MÄÄRUS (EL) nr 317/2013,
8. aprill 2013,
millega muudetakse määruste (EÜ) nr 1983/2003, (EÜ) nr 1738/2005, (EÜ) nr 698/2006, (EÜ) nr 377/2008 ja (EL) nr 823/2010 lisasid seoses rahvusvahelise ühtse hariduse liigitusega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. juuni 2003. aasta määrust (EÜ) nr 1177/2003 tulu ja elutingimusi käsitleva ühenduse statistika (EU-SILC) kohta, (1) eriti selle artiklit 15,
võttes arvesse nõukogu 9. märtsi 1999. aasta määrust (EÜ) nr 530/1999 töötasude ja tööjõukulude struktuurilise statistika kohta, (2) eriti selle artiklit 11,
võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, (3) eriti selle artiklit 4,
võttes arvesse Euroopa Parlamendi ja nõukogu 23. aprilli 2008. aasta määrust (EÜ) nr 452/2008, milles käsitletakse statistika koostamist ja arendamist hariduse ja elukestva õppe valdkonnas, (4) eriti selle artikli 6 lõiget 1,
ning arvestades järgmist:
(1)
Haridusvaldkonna arenguid ja muutusi arvesse võtva ajakohastatud klassifikatsioonisüsteemi kasutuselevõtmine on väga oluline, arvestades komisjoni praegusi püüdlusi säilitada Euroopa Liidu statistika asjakohasus.
(2)
Ühinenud Rahvaste Organisatsiooni Hariduse, Teaduse ja Kultuuri Organisatsioon (UNESCO) on läbi vaadanud senini kasutusel olnud rahvusvahelise ühtse hariduse liigituse (ISCED) 1997. aasta versiooni (ISCED 1997) eesmärgiga tagada selle kooskõla hariduse ja koolituse poliitika ja struktuuri arengutega.
(3)
Selleks, et haridusstatistikat saaks rahvusvaheliselt võrrelda, on vaja, et Euroopa Liidu liikmesriigid ja institutsioonid kasutaksid hariduse klassifikatsioone, mis oleksid kooskõlas rahvusvahelise ühtse hariduse liigituse 2011. aasta versiooniga (edaspidi „ISCED 2011”), mis võeti vastu UNESCO liikmesriikide 36. peakonverentsil 2011. aasta novembris.
(4)
Muudetud rahvusvahelise ühtse hariduse liigituse kehtestamine toob kaasa vajaduse muuta mitmeid viiteid ISCED-le, ISCED 97-le ja ISCED 1997-le, samuti tuleb muuta mitmeid asjaomaseid õigusakte.
(5)
Seetõttu tuleb järgmisi määrusi vastavalt muuta: komisjoni 7. novembri 2003. aasta määrus (EÜ) nr 1983/2003 Euroopa Parlamendi ja nõukogu määruse (EÜ) nr 1177/2003 (tulu ja elutingimusi käsitleva ühenduse statistika (EU-SILC) kohta) rakendamise kohta seoses esmaste sihtmuutujate loeteluga; (5) komisjoni 21. oktoobri 2005. aasta määrus (EÜ) nr 1738/2005, millega muudetakse määrust (EÜ) nr 1916/2000 seoses töötasu struktuuri käsitleva informatsiooni määratlemise ja edastamisega; (6) komisjoni 5. mai 2006. aasta määrus (EÜ) nr 698/2006, millega rakendatakse nõukogu määrust (EÜ) nr 530/1999 seoses tööjõukulude ja töötasude struktuurilise statistika kvaliteedi hindamisega; (7) komisjoni 25. aprilli 2008. aasta määrus (EÜ) nr 377/2008, millega rakendatakse nõukogu määrust (EÜ) nr 577/98 (tööjõu valikvaatluse korraldamise kohta ühenduses) alates 2009. aastast andmeedastuses kasutatavate koodide, struktuuriliste muutujate kohta andmete kogumiseks kasutatava alavalimi ja vaatluskvartalite kindlaksmääramise suhtes; (8) komisjoni 17. septembri 2010. aasta määrus (EL) nr 823/2010, millega rakendatakse Euroopa Parlamendi ja nõukogu määrust (EÜ) nr 452/2008 (milles käsitletakse statistika koostamist ja arendamist hariduse ja elukestva õppe valdkonnas) seoses täiskasvanute elukestvas õppes osalemise statistikaga (9).
(6)
Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1983/2003 muutmine
Määruse (EÜ) nr 1983/2003 lisa joonealune märkus 19 asendatakse järgmisega:
„ISCED 2011: rahvusvaheline ühtne hariduse liigitus 2011.”
Artikkel 2
Määruse (EÜ) nr 1738/2005 muutmine
Määrust (EÜ) nr 1738/2005 muudetakse järgmiselt.
1.
„ISCED 97” asendatakse kõikides lisades järgmisega: „ISCED 2011”.
2.
Muutuja 2.5 I lisas asendatakse järgmisega:
„Saavutatud haridustase (ISCED 2011)”
3.
Muutuja 2.5 II lisas asendatakse järgmisega:
„Saavutatud haridustase (ISCED 2011)
Kõnealune muutuja käsitleb töötaja edukalt läbitud kõrgeimat haridustaset vastavalt rahvusvahelise ühtse hariduse liigituse 2011. aasta versioonile (ISCED 2011). Väljend „taseme edukas läbimine” tähendab tunnistuse või diplomi saamist, juhul kui see koolituse läbinutele antakse. Kui tunnistust või diplomit ei anta, tähendab väljend „läbimine” täiemahulist õppetöös osalemist.
Kasutatavad koodid on määratletud SES-uuringu (töötasu struktuuri uuringu) rakendussätetes.”
Artikkel 3
Määruse (EÜ) nr 698/2006 muutmine
Määrust (EÜ) nr 698/2006 muudetakse järgmiselt:
lisa punkti 2.1 alapunktis 2 asendatakse „haridustase (ISCED 0-6)” järgmisega: „Saavutatud haridustase (ISCED 2011 0-8)”.
Artikkel 4
Määruse (EÜ) nr 377/2008 muutmine
Määrust (EÜ) nr 377/2008 muudetakse järgmiselt:
III lisa muudetakse vastavalt käesoleva määruse I lisale.
Artikkel 5
Määruse (EÜ) nr 823/2010 muutmine
Määrust (EÜ) nr 823/2010 muudetakse järgmiselt:
I ja II lisa muudetakse vastavalt käesoleva määruse II lisale.
Artikkel 6
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates võrdlusaastast, mis algab 1. jaanuaril 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. aprill 2013

Labels: 12
7
19